

**VILNIAUS UNIVERSITETAS**

**ATVIRO KONKURSO**

**„NAUJOS KARTOS SEKOSKAITOS PASLAUGOS, NR. 624/2025/GMC“**

**SPECIALIOSIOS PIRKIMO SĄLYGOS**

**Versija Nr. 1**

**TURINYS**

[**1.** **PIRKIMO OBJEKTAS** 2](#_Toc193638263)

[**2.** **REIKALAVIMAI, SUSIJĘ SU NACIONALINIU SAUGUMU** 3](#_Toc193638264)

[**3.** **TIEKĖJŲ KVALIFIKACIJOS REIKALAVIMAI IR REIKALAVIMAI DĖL KOKYBĖS VADYBOS SISTEMOS IR APLINKOS APSAUGOS VADYBOS SISTEMOS STANDARTŲ LAIKYMOSI** 3](#_Toc193638265)

[**4.** **TIEKĖJŲ PAŠALINIMO PAGRINDŲ REIKALAVIMAI** 3](#_Toc193638266)

[**5.** **PASIŪLYMŲ VERTINIMAS** 4](#_Toc193638267)

[**6.** **PASIŪLYMŲ GALIOJIMO UŽTIKRINIMAS** 4](#_Toc193638268)

[**7.** **PRIEDAI** 4](#_Toc193638269)

# **PIRKIMO OBJEKTAS**

* 1. Pirkimo objektas – naujos kartos sekoskaitos paslaugos (toliau – Paslaugos), kurioms keliami reikalavimai pateikti šių specialiųjų pirkimo sąlygų priede Nr. 1 „Techninė specifikacija“.
  2. Pirkimo objektas yra neskaidomas įpirkimo dalis, nes siekiama įsigyti naujos kartos sekoskaitos paslaugas (tai apima plazmidinės DNR sekoskaitą ir analizę, amplikonų DNR sekoskaitą ir analizę, dvigrandinės DNR bakteriofagų genomų sekoskaitą, bakterijų genominės DNR sekoskaitą, unikalios DNR mėginio sekoskaitą, papildomą mėginių barkodavimą, didesnį duomenų kiekį unikalaus DNR mėginio sekoskaitai, bei papildomą bioinformatinę analizę), kurios sudaro kompleksinį paslaugų rinkinį. Šios paslaugos yra tarpusavyje glaudžiai susijusios, o kiekviena jų užtikrina sklandų sekoskaitos procesą ir patikimus galutinius rezultatus. Sekoskaitos paslaugoms teikti būtina specializuota įranga ir kvalifikuoti specialistai, kurie gebėtų užtikrinti duomenų patikimumą ir atitiktį moksliniams standartams. Jeigu pirkimo objektas būtų skaidomas į dalis ir paslaugas teiktų skirtingi tiekėjai, iškiltų techninių, kokybinių ir logistikos sunkumų bei nebūtų įmanoma užtikrinti vientiso paslaugų teikimo ir (ar) mokslinių tyrimų proceso.

Paskelbus išankstinę rinkos konsultaciją tiekėjai buvo supažindinti su planuojamo vykdyti pirkimo apimtimi ir siūlymų dėl smulkesnio skaidymo nepateikė. Pirkimo neskaidyti nuspręsta ir vadovaujantis 2023 m. sausio 1 d. įsigaliojusiais Lietuvos Respublikos viešųjų pirkimų įstatymo (toliau – VPĮ) pakeitimais – dėl pirkimo objekto skaidymo į dalis. VPĮ sušvelninti reikalavimai dėl pirkimo objekto skaidymo į dalis, iki tol tarptautinės vertės pirkimus buvo galima neskaidyti iš esmės tik pagrindus, kad dėl tokio skaidymo būtų neįmanoma tinkamai ir racionaliai pasiekti pirkimo tikslų. Pagal dabar galiojančią VPĮ redakciją sprendimai dėl pirkimo objekto skaidymo turi būti priimami, atsižvelgiant į siekį didinti tiekėjų konkurenciją ir į smulkiojo ir vidutinio verslo subjektų galimybes įvykdyti pirkimo sutartį. Pakeitimai leidžia perkančiosioms organizacijoms dirbtinai neskaidyti pirkimų, kuriuos ir nesuskaidytus gali įgyvendinti ne tik „stambieji“ tiekėjai ir neskaidant iš esmės nesuvaržoma konkurencija.

* 1. Pirkimas neatliekamas naudojantis centralizuotų pirkimų katalogu (toliau – CPO), nes reikiamų paslaugų CPO kataloge nėra.
  2. Perkančioji organizacija nerezervuoja teisės dalyvauti pirkime
  3. Atliekamas žaliasis pirkimas. Pirkimas vykdomas vadovaujantis [Lietuvos Respublikos aplinkos ministro 2022 m. gruodžio 13 d. įsakymu Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo](https://www.e-tar.lt/portal/lt/legalAct/41e131d07ada11edbc04912defe897d1)“ patvirtinto [Aplinkos apsaugos kriterijų taikymo, vykdant žaliuosius pirkimus, tvarkos aprašo](https://www.e-tar.lt/portal/lt/legalAct/TAR.4B60A8C9678B/asr) II skyriaus 4.4.3papunkčiu. Aplinkos apaugos kriterijai nustatyti specialiųjų pirkimo sąlygų priede Nr.1 „Techninė specifikacija“.
  4. Išankstinis skelbimas apie pirkimą nebuvo paskelbtas*.*
  5. Pirkime perkančioji organizacija nenumato skelbti pranešimo dėl savanoriško *ex ante* skaidrumo.
  6. Pirkime neleidžiama pateikti alternatyvių pasiūlymų.
  7. Perkančioji organizacija pirkime netaikys elektroninio aukciono.
  8. Perkančioji organizacija nerengs susitikimo su tiekėjais dėl pirkimo sąlygų paaiškinimo.
  9. Perkančioji organizacija nerengs objekto apžiūros.
  10. Bendrosios pirkimo sąlygos yra neatskiriama šių pirkimo sąlygų dalis.
  11. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.
  12. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

# **REIKALAVIMAI, SUSIJĘ SU NACIONALINIU SAUGUMU**

* 1. Vadovaudamasi VPĮ 45 straipsnio 21 dalimi, perkančioji organizacija atmeta pasiūlymą, jeigu yra bent viena iš šių sąlygų:
     1. tiekėjas, jo subtiekėjas, ūkio subjektai, kurių pajėgumais remiamasi, tiekėjo siūlomų prekių gamintojas ar juos kontroliuojantys asmenys yra juridiniai asmenys, registruoti VPĮ 92 straipsnio 15 dalyje numatytame sąraše nurodytose valstybėse ar teritorijose;
     2. tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių gamintojas ar juos kontroliuojantys asmenys yra fiziniai asmenys, nuolat gyvenantys VPĮ 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę;
     3. prekių kilmė yra ar paslaugos teikiamos iš VPĮ 92 straipsnio 15 dalyje numatytame sąraše nurodytų valstybių ar teritorijų;
     4. Lietuvos Respublikos Vyriausybė, vadovaudamasi Nacionaliniam saugumui užtikrinti svarbių objektų apsaugos įstatyme įtvirtintais kriterijais, yra priėmusi sprendimą, patvirtinantį, kad 2.1.1. ir 2.1.2. punktuose nurodyti subjektai ar su jais ketinamas sudaryti (sudarytas) sandoris neatitinka nacionalinio saugumo interesų;
     5. perkančioji organizacija turi kompetentingų institucijų patvirtintos informacijos, kad 2.1.1. ir 2.1.2. punktuose nurodyti subjektai turi interesų, galinčių kelti grėsmę nacionaliniam saugumui.
  2. Perkančioji organizacija, tikrindama pasiūlymo atitiktį 2.1 punkto reikalavimams, iš tiekėjo reikalauja pateikti deklaraciją (deklaruoti būtina teikiamo pasiūlymo formoje). Kilus abejonių dėl tiekėjo nurodytos informacijos teisingumo, perkančioji organizacija prašys ekonomiškai naudingiausią pasiūlymą pateikusio tiekėjo pateikti informaciją patvirtinančius VPĮ 51 straipsnio 12 dalyje nurodytus (vieną ar kelis) ar kitus perkančiajai organizacijai priimtinus dokumentus. Perkančioji organizacija šių dokumentų gali paprašyti iš tiekėjų bet kuriuo pirkimo procedūros metu, jeigu tai būtina, siekiant užtikrinti tinkamą pirkimo procedūros atlikimą.
  3. Pirkimui taikomos Reglamento nuostatos. Tiekėjai, teikdami pasiūlymus pirkimui, deklaruoja (deklaruoti būtina teikiamo pasiūlymo formoje), kad jiems nėra taikomi Reglamente nustatyti ribojimai. Kilus abejonių dėl Tiekėjo (ne)atitikties Reglamento nuostatoms, Perkančioji organizacija iš galimo laimėtojo prašys pateikti dokumentus, įrodančius Reglamente nustatytų ribojimų netaikymą.
  4. Perkančioji organizacija nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus Tiekėjo juos pakeisti kitais, pirkimo sąlygų reikalavimus atitinkančiais, subjektais.

# **TIEKĖJŲ KVALIFIKACIJOS REIKALAVIMAI IR REIKALAVIMAI DĖL KOKYBĖS VADYBOS SISTEMOS IR APLINKOS APSAUGOS VADYBOS SISTEMOS STANDARTŲ LAIKYMOSI**

* 1. Tiekėjams nustatomi kvalifikacijos reikalavimai ir jų atitiktį patvirtinantys dokumentai nurodyti specialiųjų pirkimo sąlygų priede Nr. 4 „Tiekėjų kvalifikacijos reikalavimai“.
  2. Atitiktį kvalifikacijos reikalavimams įrodančių dokumentų bus prašoma tik iš galimo laimėtojo.
  3. Tiekėjams nenustatomi reikalavimai dėl kokybės vadybos sistemos ar aplinkos apsaugos vadybos sistemos standartų laikymosi.

# **TIEKĖJŲ PAŠALINIMO PAGRINDŲ REIKALAVIMAI**

* 1. Tiekėjams nustatomi pašalinimo pagrindų reikalavimai ir jų atitiktį patvirtinantys dokumentai nurodyti specialiųjų pirkimo sąlygų priede Nr. 5 „Tiekėjų pašalinimo pagrindai“.
  2. Pašalinimo pagrindų nebuvimą įrodančių dokumentų bus prašoma tik iš galimo laimėtojo.

# **PASIŪLYMŲ VERTINIMAS**

* 1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų Priede Nr. 2 „Pasiūlymo forma“.
  2. Pasiūlymų eilė sudaroma palyginamosios pasiūlymo kainos didėjimo tvarka. Palyginamoji pasiūlymo kaina yra tiekėjo užpildytame specialiųjų pirkimo sąlygų priede Nr. 2 „Pasiūlymo forma“ pasiūlytų paslaugų įkainių, padaugintų iš palyginamųjų paslaugųkiekių ir (ar) apimties, suma. Paslaugų palyginamieji kiekiai ir (ar) apimtys yra skirti tik pasiūlymų palyginimui ir nėra laikomi maksimaliais ar minimaliais sutarties vykdymo metu.

Pradinės sutarties vertė yra nurodyta specialiųjų pirkimo sąlygų priede Nr. 3 „Sutarties projektas“, o paslaugų sąrašo, esančio pirkimo specialiųjų pirkimo sąlygų priede Nr*. 2* „Pasiūlymo forma“, maksimali palyginamoji vertė, kurios tiekėjų pasiūlymų palyginamosios kainos negali viršyti, yra nustatyta ir užfiksuota perkančiosios organizacijos bei CVP IS pirkimo kortelės vidiniuose dokumentuose ir nebus atskleista.

* 1. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.

# **PASIŪLYMŲ GALIOJIMO UŽTIKRINIMAS**

* 1. Perkančioji organizacija **nereikalauja** užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

# **PRIEDAI**

* 1. Priedas Nr. 1 „Techninė specifikacija“.
  2. Priedas Nr. 2 „Pasiūlymo forma“.
  3. Priedas Nr. 3 „Sutarties projektas“.
  4. Priedas Nr. 4 „Tiekėjų kvalifikacijos reikalavimai.
  5. Priedas Nr. 5 „Tiekėjų pašalinimo pagrindai“.
  6. Priedas Nr. 6 „EBVPD“.
  7. Priedas Nr. 7. „Siūlomų specialistų sąrašas“.
  8. Priedas Nr. 8 „CV forma specialistui“.