## *Specialiųjų pirkimo sąlygų priedas Nr. 4*

**TIEKĖJŲ KVALIFIKACIJOS REIKALAVIMAI**

1. Tiekėjo kvalifikacija turi atitikti šiame priede nustatytus reikalavimus kvalifikacijai.
2. Tais atvejais, kai pirkimui, vadovaujantis norminiais teisės aktais gali atsirasti būtinybė tiekėjui ar tiekėjo specialistams turėti specifinę kvalifikaciją, tiekėjui išlieka pareiga tinkamam konkrečių darbų atlikimui pasitelkti papildomus tiekėjus, specialistus, turinčius atitinkamai veiklai reikalaujamą kvalifikaciją, kuri šio pirkimo metu nebuvo tikrinama.
3. Perkančioji organizacija gali laikyti, kad tiekėjas neturi reikalaujamo profesinio pajėgumo, jeigu nustato tiekėjo interesų konfliktą, galintį neigiamai paveikti sutarties vykdymą.
4. Jeigu tiekėjas teikia lygiaverčius dokumentus, tai teikiamų dokumentų lygiavertiškumą turi įrodyti pats tiekėjas.
5. Kitos pastabos:

* jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;
* tiekėjas gali remtis kitų ūkio subjektų pajėgumu tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimo pajėgumo;
* Subtiekėjas – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas nesiremia, kad atitiktų kvalifikacijos reikalavimus.
* Tiekėjas gali remtis tik tokiais kitų ūkio subjektų pajėgumais, kuriais jis realiai galės disponuoti pirkimo sutarties vykdymo metu. Tiekėjas turi pareigą pirkimo vykdytojui pasiūlyme įrodyti, kad per visą pirkimo sutarties vykdymo laikotarpį ūkio subjekto, kurio pajėgumais buvo pasiremta, ištekliai tiekėjui bus prieinami. Tikrindamas, ar tiekėjui bus prieinami kitų ūkio subjektų, kurių pajėgumais jis remiasi, kad atitiktų kvalifikacijos reikalavimus, turimi ištekliai, pirkimo vykdytojas iš tiekėjo priima bet kokias tai patvirtinančias priemones.

1. Perkančioji organizacija nereikalauja, kad tiekėjai laikytųsi energijos vartojimo efektyvumo ir socialinių kriterijų.
2. Šiame priede reikalaujama kvalifikacija turi būti įgyta iki pasiūlymų pateikimo termino pabaigos.

|  |  |  |  |
| --- | --- | --- | --- |
| **Eil. Nr.** | **Kvalifikacijos reikalavimas** | **Atitiktį patvirtinantys dokumentai** | **Subjektas, kuris turi atitikti reikalavimą** |
| *Personalo išsilavinimas ir profesinė kvalifikacija* | | | |
| 1. | Tiekėjas turi pasiūlyti bent vieną specialistą, kuris laimėjimo atveju bus skiriamas dirbti su nukleorūgščių sekoskaitos technologijomis, atitinkantį visus šiuos reikalavimus:  iki pasiūlymų pateikimo termino pabaigos pagal vieną ar daugiau sutarčių / vykdytų projektų turi ne trumpesnę kaip 1 (vienerių) metų per pastaruosius 5 (penkerius) metus darbo patirtį\* su nukleorūgščių sekoskaitos technologijomis (bent viena nukleorūgščių sekoskaitos platforma).  \*Siūlomo specialisto turima patirtis skaičiuojama sumuojant laikotarpių, kuriais nurodytuose projektuose / sutartyse siūlomas specialistas vykdė atitinkamas pareigas, trukmę. Vienu metu eitų pareigų trukmė yra sumuojama. | **Galimas laimėtojas turės pateikti:**  1) Specialistų sąrašas;  2) gyvenimo aprašymas (CV);  3)  jei siūlomas specialistas (-ai) nėra tiekėjo darbuotojas (-ai), sutarties vykdymui numatomo paskirti specialisto (-ų) (ar jo darbdavio, jei remiamasi juridinio asmens pajėgumais) pasirašytas sutikimas dalyvauti šiame konkurse ir eiti specialisto pareigas vykdant sutartį.  *Pateikiami skenuoti dokumentai elektroninėje formoje.* | Atsižvelgiant į prisiimamus įsipareigojimus sutarčiai vykdyti:  tiekėjas,  bent vienas tiekėjų grupės narys arba ūkio subjektas, kurio pajėgumais remiasi tiekėjas, jeigu tas subjektas (jo darbuotojas) pats vykdys tą pirkimo sutarties dalį, kuriai reikia jo turimų pajėgumų.  *Jei tiekėjas (jo pasitelkiami specialistai) pats atitinka keliamą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti keliamus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.* |

**Pastabos:**

- Perkančioji organizacija nurodo reikalaujamas kompetencijas, o tiekėjas turi pateikti minimalų reikalaujamas kompetencijas atitinkančių specialistų skaičių. Perkančioji organizacija neriboja siūlyti kelis specialistus į vieną poziciją. Sprendimus dėl specialistų skaičiaus priima tiekėjas.

- Tiekėjas negali remtis dviejų ar daugiau asmenų kvalifikacija siekiant atitikti atskiram specialistui keliamus kvalifikacinius reikalavimus